**85/2019. (III.13.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68.§ (1) bekezdése alapján a 11/2019.(II.28.) Kgy. számú határozat újratárgyalása során a következő döntést hozta:

1. A Közgyűlés Lovass Tibort, a Szombathelyi Médiaközpont Kft. ügyvezetőjét a Polgári Törvénykönyvről szóló 2013. évi V. törvény 3:25. § (2) bekezdése alapján 2019. március 18. napjával ügyvezetői tisztségéből visszahívja.
2. A Közgyűlés a Szombathelyi Médiaközpont Kft. ügyvezetőjének 2019. március 18. napjától 2021. február 28-ig terjedő időtartamra Halmágyi Miklóst választja meg munkaviszony keretében, havi bruttó 600 000,- Ft díjazás ellenében. Az ügyvezető egyéb juttatásai a Közgyűlés által jóváhagyott mindenkori hatályos Javadalmazási Szabályzat alapján kerülnek megállapításra.
3. A Közgyűlés elhatározza a városi hetilap újraindítását. A Közgyűlés felkéri a polgármestert, valamint a Szombathelyi Médiaközpont Kft. ügyvezetőjét, hogy a következő Közgyűlésre dolgozza ki és terjessze be a városi hetilap újraindításának gazdasági és szakmai feltételrendszerét a Szombathelyi Médiaközpont Kft. keretein belül, valamint városi média objektív és pártatlan működtetésének garanciáit.

**Felelős:** Dr. Puskás Tivadar polgármester

(A végrehajtás előkészítéséért:

Lakézi Gábor, a Városüzemeltetési Osztály vezetője

Szombathelyi Médiaközpont Kft. ügyvezetője)

**Határidő:** azonnal